Document ID: 31994R0600

KOMISSION ASETUS (EY) N:o 600/94,
annettu 17 päivänä maaliskuuta 1994,
Espanjan ja Portugalin sivutoimisille auringonkukansiementen tuottajille markkinointivuonna 1994/1995 maksettavasta korvauksesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen peltokasvien tuottajia koskevan tukijärjestelmän käyttöön ottamisesta 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (EY) N:o 232/94(2), ja erityisesti sen 5 artiklan 2 kohdan,
sekä katsoo, että
asetuksen (ETY) N:o 1765/92 5 artiklan 2 kohdassa säädetään erityisestä hyvitysmaksusta Espanjan ja Portugalin sivutoimisille auringonkukansiementen tuottajille; komission asetuksen (ETY) N:o 2294/92(3), sellaisena kuin se on viimeksi muutettuna asetuksella (EY) N:o 328/94(4), 7 artiklassa säädetään, että näiden tuottajien osalta yksinkertaistetun järjestelmän mukaisesti viljoihin sovellettavan määrän mukaan maksettua korvausta voidaan täydentää täydentävällä korvauksella; sen vuoksi olisi vahvistettava tämän maksun määrä,
asetuksen (ETY) N:o 1765/92 5 artiklan 3 kohdan mukaan komissio julkaisee Euroopan yhteisöjen virallisessa lehdessä 5 artiklassa tarkoitettuihin öljysiemeniin liittyvät määrät, ja
Espanjan ja Portugalin sivutoimisille auringonkukansiementen tuottajille maksettava korvaus on vahvistettava siten, että vältetään kaikki vääristymät, jotka voisivat aiheutua Espanjan ja Portugalin liittymisasiakirjasta johtuvista siirtymäsäännöksistä näiden jäsenvaltioiden auringonkukansiementen tuottajille,
ON ANTANUT TÄMÄN ASETUKSEN:
1 artikla
Tässä asetuksessa tarkoitetaan:
- `korvauksella muille kuin ammattimaisille auringonkukansiementen tuottajille` hehtaarikohtaista ecumäärää, joka korvaa kyseisellä alueella viljoihin sovellettavan korvauksen ja muodostaa asetuksen (ETY) N:o 1765/92 5 artiklan 2 kohdan toisessa alakohdassa tarkoitetun korvauksen Espanjan ja Portugalin sivutoimisille auringonkukan tuottajille,
- `sivutoimisella auringonkukansiementen tuottajalla` auringonkukansiementen tuottajaa, joka on jättänyt kyseisen markkinointivuoden osalta asetuksen (ETY) N:o 1765/92 8 artiklassa tarkoitetun yksinkertaistetun järjestelmän mukaisesti hakemuksen, joka käsittää kaikki peltokasvit, joille hän pyytää korvausta.
2 artikla
1 Sivutoimisille auringonkukansiementen tuottajille maksettava hyvitysmaksu myönnetään ainoastaan näille tuottajille.
2 Asetuksen (ETY) N:o 1765/92 5 artiklan 3 kohdassa vaadittu tiivistetty selitys Espanjan ja Portugalin sivutoimisille auringonkukansiementen tuottajille maksettavaa korvausta koskevista laskelmista on tämän asetuksen liitteenä.
3 Markkinointivuonna 1994/1995 sivutoimisille auringonkukansiementen tuottajille maksettava arvioitu korvaus vahvistetaan 261 ecuksi hehtaaria kohti Espanjassa ja 247 ecuksi hehtaaria kohti Portugalissa.
4 Edellä 3 kohdassa vahvistettu kansallinen määrä on porrastettava alueellisesti kyseisen jäsenvaltion markkinointivuotta 1994/1995 varten täytäntöön paneman aluesuunnitelman mukaan.
3 artikla
Rajoittamatta asetukseen (ETY) N:o 1765/92 kuuluvien peltokasvien korvausten myöntämistä koskevien edellytysten soveltamista:
a) ennakkomaksu, jonka suuruus on 50 prosenttia tämän asetuksen 2 artiklan 3 kohdassa vahvistetuista määristä, voidaan maksaa sivutoimisille auringonkukansiementen tuottajille asetuksen (ETY) N:o 1765/92 11 artiklan 2, 3 ja 4 kohdan mukaisesti;
b) jos Espanjassa ja Portugalissa lopulliset alueelliset viitemäärät poikkeavat asetuksen (ETY) N:o 1765/92 5 artiklan mukaisista arvioiduista alueellisista viitemääristä, tämän asetuksen 2 artiklan 4 kohdan mukaisesti porrastetut korvaukset on mukautettava vastaavasti.
4 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltiossa.
Tehty Brysselissä 17 päivänä maaliskuuta 1994.

Labels: 18
17
19
6